শিশু যৌন নির্যাতন উপযোজন সংলক্ষণ

শিশু যৌন নির্যাতন উপযোজন সংলক্ষণ বা চাইল্ড সেক্সুয়াল অ্যাবিউজ অ্যাকোমোডেশন সিন্ড্রোম (সিএসএএএস) বা শিশু যৌন নিপীড়ন অভিযোজন লক্ষণসমষ্টি হলো একটি সিন্ড্রোম, যা ১৯৮৩ সালে রোল্যান্ড সি. সামিট প্রস্তাব করেছিলেন। তিনি বর্ণনা করেছিলেন যে, কীভাবে যৌন নিপীড়নের শিকার শিশুরা চলমান যৌন নিপীড়নের প্রতি প্রতিক্রিয়া জানায় বলে তিনি বিশ্বাস করতেন। তিনি বলেছিলেন যে শিশুরা "পরিস্থিতি মেনে নিতে এবং টিকে থাকতে শেখে। এখান থেকে বের হওয়ার কোনো পথ নেই, পালানোর কোনো জায়গা নেই। সুস্থ, স্বাভাবিক এবং আবেগীয়ভাবে স্থিতিস্থাপক একটি শিশু চলমান যৌন নিপীড়নের বাস্তবতার সাথে মানিয়ে নিতে শেখে।"

সামিট বর্ণনা করেছেন যে, শিশুরা কীভাবে বাস্তব জীবনে নিপীড়নের কথা প্রকাশের প্রভাবের সাথে তাদের যৌন নিপীড়নের অভিজ্ঞতাকে সমাধানের চেষ্টা করে বলে তিনি দাবি করেন। তিনি এর পাঁচটি ধাপের কথা বলেছেন:

 গোপনীয়তা
 অসহায়ত্ব
 ফাঁদে পড়া এবং অভিযোজন
 বিলম্বে প্রকাশ করা
 বিবৃতি প্রত্যাহার

সামিট নিজেই পরবর্তী নিবন্ধগুলোতে স্বীকার করেছেন যে, "সিন্ড্রোম" শব্দটি ব্যবহারের ফলে কত মানুষ বিভ্রান্ত হয়েছিলেন। তিনি আরও উল্লেখ করেন যে, কীভাবে তার তত্ত্বটি আচরণগত বিজ্ঞান এবং ফৌজদারি বিচার উভয় ক্ষেত্রেই রোগনির্ণয় পদ্ধতি হিসেবে অনুপযুক্তভাবে ব্যবহৃত হয়েছে।R. v. K (A.), (1999), 1999 CanLII 3793 (ON CA), 45 O.R. (3d) 641 (C.A.) at paras. 125

ম্যারি ডি ইয়ং-এর মতে, ১৯৮০ ও ১৯৯০-এর দশকের ডে-কেয়ার যৌন-নিপীড়ন ভীতির সময় প্রায়ই সিএসএএএস-এর সাহায্য নেওয়া হতো। এর কারণ হলো এটি বিলম্বে তথ্য প্রকাশ এবং শিশু যৌন নিপীড়নের মিথ্যা অভিযোগ প্রত্যাহার—উভয় বিষয়েরই ব্যাখ্যা দেওয়ার দাবি করে। ডি ইয়ং যুক্তি দেন যে, কোনো শিশুর যেকোনো বক্তব্যকে যৌন নিপীড়ন ঘটার ইঙ্গিত হিসেবে সমর্থন করতে সিএসএএএস ব্যবহৃত হয়। কারণ তাৎক্ষণিক প্রকাশ যেমন নিপীড়নের ইঙ্গিত হতে পারে, তেমনি বিলম্বে প্রকাশ, বিবৃতি প্রত্যাহার বা ক্রমাগত অস্বীকার করাকেও এর মাধ্যমে নিপীড়নের লক্ষণ হিসেবে দেখানো সম্ভব।

বেশ কয়েকটি অঙ্গরাজ্য সিএসএএএস সংক্রান্ত সাক্ষ্য প্রদান নিষিদ্ধ করেছে। এর কারণ হিসেবে এমন প্রমাণ পাওয়া গেছে যে, বিলম্বে রিপোর্ট করা ছাড়া বাকি বিষয়গুলো বিজ্ঞানীদের কাছে সাধারণভাবে গ্রহণযোগ্য নয়।State v. J.L.G., Docket Number A-50-16(N.J. Sup. Ct. July 31, 2018). See also State v. Ballard, 855 S.W.2d 557, 562 (Tenn. Sup. Ct. 1993); Hadden v. State, 690 So. 2d 573 (Fla. Sup. Ct. 1997) আমেরিকান সাইকিয়াট্রিক অ্যাসোসিয়েশন বা আমেরিকান সাইকোলজিক্যাল অ্যাসোসিয়েশন—কোনোটিই সিএসএএএস-কে স্বীকৃতি দেয়নি।

 তথ্যসূত্র 

বিষয়শ্রেণী:শিশু যৌন নির্যাতন
বিষয়শ্রেণী:সিনড্রোম